《次韵呈刘立道宣谕二首 其一》
宋代·王庭圭

万里穷民欲叫天，天边御史雨随轩。颍川大姓行当案，河陇幽囚自不冤。

权倖畏威先缩颈，奸回未死已羞魂。江南弊冗如蜂蚁，入奏犹须一夜论。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。